شەفەق نیوز/ هودا سەجاد خانمە وەرپرس دەزگای چەودیریکردن کۆمەڵایەتی، ئمڕوو یەکشەممە، راگەیان ئەوەسا لەی رووژەیل نزیکە پیمەی گرانی بازاڕ خەرج کریەێد، ک رەسێدە ١٠٠ هەزار دینار.
هودا خان لە بەیاننامیگ رەسیە ئاژانس شەفەق نیوز وت: وەگەرد جینشین وەڕیەوبەر گشتی بانک رافدەین عەبدولحەسەن جەماڵ لەباوەت تەواوکردن ریکارەیل خەرج پیمەی گرانی بازاڕەگە (١٠٠) هەزار دینار قسە کردیە ک ئەرا هەر خیزانیگ لە بەرنامەی چەودێریکردن کۆمەڵایەتی بەشەو بکریەێد.
وتیش: لەناو گردەوبوینەگە ک لەناو بانک رافدەین جیوەجی کریا،  وەگەرد هەرلە وەڕیەوبەر سنویق و نوینەر فەرمانگەی یاسایی لە دەزگای چەودیریکردن کۆمەڵایەتی ڕێککەفتن لەبان خەرجکردن پویل فریاگوزاریەگە لەی رووژەیل نزیکە ئەنجام دریا.
